text: Vejle-kirke åbner for minde-andagt
  16 februar 2015 kl. 12.34
  Vejles store kirke, Sct. Nicolai vil være åben for folk, som vil bede en bøn og tænde et lys for terror-ofrene mandag eftermiddag. Og efter mindehøjtideligheden på Rådhustovet, holdes en lille andagt.r.
  Sognepræst Kirstine Rasmussen står for andagten, som er planlagt til at finde sted kl. 20.30. Umiddelbart efter mindehøjtideligheden på Rådhustorvet, som ligger tæt på kirken.
  Hun fortæller til TV SYD, at kirken vil være åben fra kl. 15. Og fra kl. 17 vil der være en præst til stede i kirken.
  Vejle-kirken reagerer på en opfordring fra biskop Marianne Christiansen, Haderslev Stift. Hun opfordrer til, at kirkerne ? at være med til at skabe rum for sorg, trøst og de fælles tanker?.
  Biskoppen skriver bl.a.:
  - Alle er vi berørt af det voldelige og dødelige anslag, som en mand har begået mod deltagerne i et debatmøde og mod det jødiske trossamfund i København.
  - Det kalder sorgen og medfølelsen med ofrene frem sammen med frygten for, at vores samfund skal blive præget af vold og frygt, ufrihed og had imellem samfundsgrupper og religioner.
  